text: Bedst til amatørkulturen 
  22 august 2015 kl. 05.05
  Sønderborg Kommune vinder Årets AmatørKulturKommune 2015
  Ved et awardshow på Kulturmødet på Mors blev Sønderborg Kommune fredag kåret som Årets AmatørKulturKommune 2015 efter et tæt opløb med Guldborgsund og Varde kommuner.
  Juryen lagde især vægt på, at Sønderborg Kommune ikke bare arbejder for, men også med amatørkulturen. Med mere end 20 amatørkor, 8 amatørorkestre og en lang række amatørteatre og foreninger for amatørkunstnere fordelt i hele kommunen, lever og stortrives amatørkulturen i alle egne af kommunen.
  Kulturchef John Bøgelund Frederiksen siger:
  - Det er så let at spare på kulturen, men prisen til Sønderborg Kommune viser, at det er vigtigt ikke at spare på området, fordi amatørerne kan skabe enormt mange aktiviteter for relativt få midler.
  